BLAND ได้บันทึกกำไรพิเศษดันงบ Q1 ปี 58/59 โตกว่า 6 เท่าตัว!
BLAND เผยงบไตรมาส 1 58/59 เพิ่มกว่า 6 เท่าตัว หลังมีบันทึกกำไรจากการกลับรายการหลักทรัพย์ประเภทหนี้ระยะยาวและดอกเบี้ยค้างจ่ายที่เกี่ยวข้อง 2.94 พันลบ.
17 ส.ค. 2558

บริษัทบางกอกแลนด์ จำกัด (มหาชน) หรือ BLAND รายงานผลการดำเนินงานไตรมาส 1 58/59 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 2.94 พันล้านบาท หรือมีกำไรสุทธิ 0.15 บาทต่อหุ้น เพิ่มขึ้น 633.95% จากช่วงเดียวกันของปีก่อนที่มีกำไรสุทธิ 399.89 ล้านบาท หรือมีกำไรสุทธิ 0.019 บาทต่อหุ้น
โดยกำไรที่เพิ่มขึ้นในไตรมาสดังกล่าวสาเหตุหลักมาจากบริษัทมีกำไรจากการกลับรายการหลักทรัพย์ประเภทหนี้ระยะยาวและดอกเบี้ยค้างจ่ายที่เกี่ยวข้อง 2.94 พันล้านบาท ขณะที่ช่วงเดียวกันของปีก่อนไม่มีกำไรจากกรณีดังกล่าว
ขณะที่บริษัทมีกำไรขั้นต้นจากการขายเพิ่มขึ้น ส่วนอิมแพ็คมีกำไรขั้นต้นจากการเช้าและบริการเพิ่มขึ้นเช่นกัน นอกจากนี้ยังมีกำไรจากอัตราแลกเพิ่มขึ้นเมื่อเทียบกับช่วงเดียวกันในปีก่อน